**Zápis voličov do špeciálnych zoznamov oprávnených voličov**

Oprávnený volič, ktorý má ku dňu konania volieb nariadenú karanténu, alebo izoláciu z dôvodu ochrany verejného zdravia pred ochorením COVID-19, podáva žiadosť o špeciálny spôsob hlasovania zapisovateľovi miestnej volebnej komisie v obci svojho trvalého pobytu a to sám, alebo prostredníctvom inej osoby výlučne telefonicky na tel čísle: **051/ 7 911 306,** alebo **0905 743 955**v úradných hodinách obecného úradu vo Víťaze.

Žiadosť podáva najskôr **od 24.10.2022 do piatku 28.10.2022 do 12:00 hodiny**.

Oprávnený volič v telefonickej žiadosti oznámi zapisovateľovi miestnej volebnej komisie, že žiada o špeciálny spôsob hlasovania a uvedie svoje osobné údaje v rozsahu:

a) meno a priezvisko,

b) rodné číslo,

c) adresa trvalého bydliska pobytu,

d) adresa miesta, na ktorom žiada vykonať hlasovanie špeciálnym spôsobom, ak je odlišná od adresy trvalého pobytu, táto adresa sa musí nachádzať na území volebného obvodu,

e) telefonický kontakt.

Jednou telefonickou žiadosťou možno požiadať o zapísanie do špeciálneho zoznamu oprávnených voličov všetkých oprávnených voličov žijúcich v jednej domácnosti. V takom prípade volič uvedie osobne údaje všetkých oprávnených osôb žijúcich v spoločnej domácnosti, ktoré žiadajú o špeciálny spôsob hlasovania.